1963 m. pasaulio šachmatų čempionatas
1963 m. pasaulio šachmatų čempionatas – pasaulio šachmatų čempionato trimečio ciklo (1960–1963) varžybos. Jų paskutiniame etape tarp M. Botviniko ir T. Petrosiano buvo žaidžiamas 24 partijų mačas dėl pasaulio čempiono vardo. Jis vyko 1963 m. kovo 23 – gegužės 20 d. Maskvoje. Pretendentas turėjo surinkti daugumą taškų. Esant rezultatui 12 : 12 pasaulio čempionas išsaugo titulą. Mačą laimėjo Tigranas Petrosianas 12½ : 9½ (+5 -2 =15). Jis tapo devintuoju pasaulio šachmatų čempionu.